Ak by ste sa rozhodli zaregistrovať, tak budete musieť klamať o svojich osobných údajoch (dátum narodenia). Ak pri nesprávne vyplnenom registračnom formulári vložíte na hráčsky účet peniaze, tak je logické, že ich budete chcieť aj vybrať (za predpokladu, že vyhráte). A tu nastáva problém, pretože stávkové kancelárie musia overiť vašu totožnosť. Budete im musieť poslať scan identifikačného preukazu (občiansky alebo vodičský preukaz) a taktiež aj nejaký účet (faktúra / inkaso) alebo nejakú zmluvu za posledné tri mesiace, aby si mohli overiť vašu adresu. V tomto momente nastáva problém, pretože ak neoveríte svoj účet, tak prídete o všetky peniaze na vašom hráčskom účte.
Zabudnite na to, že doklady sfalšujete v nejakom grafickom editore. Overovanie zákazníkov je čoraz sofistikovanejšie. Niektoré stávkové dokonca žiadajú vašu fotku s identifikačným preukazom v ruke. Naše odporúčanie je jednoznačné: Ak nemáte 18 rokov, tak sa do stávkovej kancelárie neregistrujte.